NORMATIVA DE DEDICACIÓ DOCENT DEL PERSONAL DOCENT I INVESTIGADOR FUNCIONARI I AMB CONTRACTE LABORAL INDEFINIT A TEMPS COMPLET - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/47077)
  + [Valencià](/va/acuerdo/47278)






Selector de idioma

Leer

* [Español](/es/acuerdo/47727)
* [Valencià](/va/acuerdo/47272)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA DE DEDICACIÓ DOCENT DEL PERSONAL DOCENT I INVESTIGADOR FUNCIONARI I AMB CONTRACTE LABORAL INDEFINIT A TEMPS COMPLET[Butlletí Oficial Universitat d'Alacant](/ca/Publicacion)
======================================================================================================================================================================================

Secretaria General

Butlletí Oficial Universitat d'Alacant





NORMATIVA DE DEDICACIÓ DOCENT DEL PERSONAL DOCENT I INVESTIGADOR FUNCIONARI I AMB CONTRACTE LABORAL INDEFINIT A TEMPS COMPLET

Data d'aprovació
:   31/01/2024

Data de publicació
:   01/02/2024

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/Acuerdos/DescargarAcuerdo/47320)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/47900)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/47635)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA DE DEDICACIÓ DOCENT DEL PERSONAL DOCENT I INVESTIGADOR FUNCIONARI I AMB CONTRACTE LABORAL INDEFINIT A TEMPS COMPLET&url=https://www.boua.ua.es/va/acuerdo/47575)

**Títol:** NORMATIVA DE DEDICACIÓ DOCENT DEL PERSONAL DOCENT I INVESTIGADOR FUNCIONARI I AMB CONTRACTE LABORAL INDEFINIT A TEMPS COMPLET

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 31 de gener de 2024

Aprovat per majoria pel Consell de Govern de la Universitat d'Alacant en la sessió ordinària del dia 31 de gener de 2024.

NORMATIVA DE DEDICACIÓ DOCENT DEL PERSONAL DOCENT I INVESTIGADOR FUNCIONARI I AMB CONTRACTE LABORAL INDEFINIT A TEMPS COMPLET

EXPOSICIÓ DE MOTIUS

L'article 75 de la Llei orgànica 2/2023, de 22 de març del Sistema Universitari (d'ara endavant LOSU) regula el règim de dedicació del professorat funcionari de les universitats. La dedicació del professorat serà preferentment en règim de dedicació a temps complet, i serà compatible amb la realització de treballs científics, tecnològics, humanístics o artístics en els termes de l'article 60 LOSU.

La LOSU estableix per al professorat funcionari en règim de dedicació a temps complet una forqueta de dedicació a l'activitat docent assignada, que haurà d'estar entre un màxim de 240 i un mínim de 120 hores lectives per curs acadèmic dins de la jornada laboral anual.

El marc general de dedicació del professorat funcionari pot ser desenvolupat per les universitats per a atendre les circumstàncies que estableix l'apartat 2 de l'article 75 LOSU i que són les següents: corregir les desigualtats entre dones i homes derivades de les responsabilitats de cura de persones dependents; fer-la compatible amb l'exercici de càrrecs unipersonals de govern i amb les tasques de responsabilitat en projectes d'interès per a la universitat en la forma en què ho determinen els Estatuts i permetre les tasques del professorat que represente els interessos dels empleats públics.

De la mateixa manera, l'apartat 4 de l'article 75 LOSU remet a la regulació de l'Estatut del personal docent i investigador la regulació de les bases del règim general de dedicació del personal docent i investigador funcionari. En aquest sentit la Disposició Final Desena de la LOSU assenyala que "en el termini de sis mesos des de l'entrada en vigor d'aquesta Llei orgànica el Govern presentarà al Congrés dels Diputats un projecte de Llei de l'estatut del personal docent i investigador universitari".

En relació amb el personal docent i investigador laboral assenyala l'article 77.4 LOSU que el règim de dedicació del personal laboral s'ajustarà, en tot cas, als principis previstos en l'article 75, exceptuant el que hi ha disposat en els articles 78 i 79 respecte de la dedicació del professorat ajudant doctor i les professores i professors associats, respectivament.

Per això, la dedicació del professorat permanent laboral ha d'ajustar-se al que s'estableix per a la dedicació del personal docent i investigador funcionari.

L'aplicació del règim de dedicació docent que estableix la LOSU es regula pel que fa al seu aspecte temporal en la disposició transitòria dotzena en establir que "les universitats hauran d'adaptar el règim de dedicació del personal docent i investigador permanent al que preveu aquesta llei orgànica per a la seua aplicació a partir de l'inici del curs acadèmic 2024-2025".

D'altra banda, la LOSU en la seua disposició derogatòria única declara expressament derogades la Llei orgànica 6/2001, de 21 de desembre d'Universitats, així com la Llei orgànica 4/2007, de 12 d'abril, per la qual es modifica la Llei orgànica 6/2001, de 21 de desembre, d'Universitats, excepte les seues disposicions finals segona i quarta i el Reial decret llei 14/2012, de 20 d'abril, de mesures urgents de racionalització de la despesa pública en l'àmbit educatiu.

En aquest context es fa necessari regular el règim de dedicació docent del personal docent i investigador permanent, funcionari i laboral, de la Universitat d'Alacant dins dels marges marcats per la Llei orgànica 2/2023, de 22 de març, del sistema universitari. I això a pesar que no s'haja donat compliment a la Disposició Final desena en la qual s'assenyala que als sis mesos de l'entrada en vigor de la LOSU es disposaria d'un projecte de Llei que regulara l'Estatut del personal docent i investigador que regulara les bases del règim general de dedicació del personal docent i investigador funcionari.

En l'establiment d'aquests criteris, i dins del marge que estableix la norma, es planteja una modulació de la dedicació docent en funció dels trams d'investigació avaluats positivament, com també en funció de la continuïtat en la labor investigadora reconeguda. De la mateixa manera s'ha considerat introduir una clàusula transitòria perquè l'aplicació d'aquesta normativa no implique, durant un període transitori, un empitjorament de la dedicació del professorat en relació amb la situació anterior a l'entrada en vigor d'aquesta normativa, a conseqüència de la seua implementació.

Article 1. Àmbit d'aplicació

Aquesta normativa estableix les bases per les quals la Universitat d'Alacant regula, dins dels marges establits per la LOSU, la dedicació docent del personal docent i investigador funcionari i del personal docent i investigador amb contracte laboral fix (professor/a permanent laboral, professor/a contractat/ada doctor/a i professor/a col·laborador/a), amb un règim de dedicació, a temps complet.

Article 2. Dedicació del professorat

1. La dedicació docent del professorat inclòs en l'àmbit d'aplicació d'aquesta llei és, amb caràcter general, com a màxim de 240 hores lectives i com a mínim de 120 hores lectives.

La capacitat docent inicial del professorat inclòs en l'àmbit d'aplicació d'aquesta norma serà de 240 hores lectives i es podrà minorar en funció del reconeixement de l'activitat investigadora mitjançant trams d'investigació o transferència segons el que s'estableix a continuació.

2. Hi haurà una reducció de 20 hores per al professorat que mantinga una continuïtat en l'activitat investigadora reconeguda, concretada en l'existència d'un període d'avaluació favorable de la investigació vigent.

3. Addicionalment, en el cas de ser aplicable la reducció prevista en l'apartat 2 d'aquest mateix precepte, serà aplicable una reducció de la capacitat docent inicial equivalent a 15 hores lectives per cada període de l'activitat investigadora avaluat favorablement.

4. En els supòsits en què es deixe de disposar d'un període o sexenni d'investigació avaluat favorablement vigent en els termes de l'article 4, les reduccions previstes en els apartats 2 i 3 d'aquest precepte es mantindran durant 3 anys més per a possibilitar l'obtenció d'un nou període d'investigació. Transcorregut aquest període la dedicació del professorat serà de 240 hores lectives a resguard del que estableix l'apartat següent.

5. La reducció de 15 hores lectives per cada període d'activitat investigadora avaluat favorablement serà aplicable, encara que no siga aplicable la reducció de l'article 2.2 d'aquest precepte, en els casos en què es dispose de 4 períodes d'activitat investigadora avaluats favorablement.

6.- Addicionalment, s'estableixen les reduccions següents per acumulació de períodes de l'activitat investigadora avaluats favorablement.

a) Professorat amb una edat de 60 anys o més i amb 4 períodes de l'activitat investigadora avaluats favorablement: s'aplicarà una reducció de 15 hores lectives.

b) Professorat amb 5 o més períodes de l'activitat investigadora avaluats favorablement:

- Si té una edat de 63 anys, se li aplicarà una reducció de 20 hores lectives

- Si té una edat de 65 anys, se li aplicarà una reducció de 25 hores lectives

Article 3. Dedicació mínima

La dedicació mínima del professorat serà de 120 hores lectives. No obstant això, aquesta dedicació mínima podrà reduir-se únicament en els supòsits següents, en els termes previstos en la normativa de la Universitat d'Alacant: càrrecs unipersonals de govern amb una reducció superior al 50% de la capacitat inicial o tasques en projectes institucionals d'interès per a la Universitat en els termes que determinen els Estatuts; reduccions per a permetre les tasques del professorat que represente els interessos dels empleats públics, o reduccions per a corregir la desigualtat entre dones i homes derivades de les responsabilitats de la cura de persones dependents.

Article 4. Qüestions aplicatives

1.- A l'efecte d'aquesta normativa, es considerarà que hi ha un tram o període d'investigació avaluat vigent si no és possible obtenir el primer tram o període d'investigació o si no és possible tenir un altre tram o període d'investigació posterior a l'últim concedit tenint en compte que es considerarà la data de l'1 de gener de l'any següent al d'ingrés en la universitat com a personal docent i investigador a temps complet, augmentada en tres anys, com a data a partir de la qual és possible acumular períodes per a l'avaluació de l'activitat investigadora.

A l'efecte de l'apartat anterior, als sis anys necessaris per a la sol·licitud d'avaluació d'un període de l'activitat investigadora s'hi afegirà:

a) Un any addicional, justificat pel temps que la CNEAI (Comissió Nacional d'Avaluació de l'Activitat investigadora) necessita per a avaluar les sol·licituds i comunicar el resultat de l'avaluació.

b) L'equivalent en anys corresponent als dies en què s'haja estat en situació d'incapacitat temporal, s'haja exercit un càrrec unipersonal en la Universitat d'Alacant ponderat pel percentatge de reducció aplicable a cada càrrec, s'haja estat en situació de serveis especials, s'haja estat contractat en règim de dedicació parcial ponderat pel 50%, o s'hagen fet feines de representació sindical en la Universitat d'Alacant, ponderat pel percentatge de reducció aplicable sempre que aquest siga superior o igual al 33%. En el cas que diverses d'aquestes situacions se solapen en el temps, es considerarà únicament aquella situació que supose un còmput de dies més gran.

L'equivalent en anys s'obtindrà, en cada cas, dividint els dies aplicables entre 365 i estarà limitat a 6 anys. La fracció decimal resultant s'arredonirà per excés si fora major o igual a 0.5.

c) El personal que es trobe gaudint dels permisos de naixement o cura del menor, adopció, guarda amb finalitats d'adopció o acollida, o en les situacions administratives o laborals d'excedència per a atendre la cura de filles, fills o d'altres familiars en primer grau a càrrec seu, o per raó de violència de gènere o violència sexual, podrà prorrogar l'últim període d'investigació avaluat vigent un any per cada permís o excedència gaudit, sempre que aquests permisos i excedències hagen tingut lloc dins del període corresponent als últims sis anys des de l'últim període d'investigació avaluat concedit. Igualment serà aplicable aquesta mesura a les persones que sol·liciten per primera vegada l'avaluació d'un sexenni d'investigació.

2.- Es considera que és possible tenir algun tram d'investigació si tenint en compte els anys exigits per a tenir-lo d'acord amb l'apartat anterior, podria haver-se sol·licitat i avaluat, almenys, un període d'activitat investigadora.

S'entendrà que l'últim tram d'investigació està vigent si no és possible tenir-ne un altre posterior a l'últim concedit, tenint en compte els anys exigits per a poder tenir un altre tram d'investigació segons el que estableix l'anterior apartat d'aquest article.

Tots aquests indicadors s'obtindran amb anterioritat a l'1 de gener de l'any d'inici de cada curs acadèmic i seran la base per al càlcul de la dedicació docent individual en aquest curs.

Disposició addicional

En el termini de sis mesos des de l'entrada en vigor d'aquesta normativa es farà un document consolidat que arreplegue tots els supòsits tant de reduccions com de crèdits computables vigents. Així mateix, es procurarà acordar en mesa negociadora els termes en què les adaptacions curriculars d'especial complexitat es consideraran crèdits computables.

Disposició transitòria

El professorat que a l'entrada en vigor d'aquesta normativa no disposara de cap període d'investigació avaluat vigent i tinguera una dedicació final inferior a 240 hores, mantindrà transitòriament aquesta dedicació durant 3 anys, transcorreguts els quals serà d'aplicació aquesta normativa en la seua integritat.

Disposició Final

La present normativa entrarà en vigor l'endemà de la seua publicació en el BOUA i resultarà d'aplicació a partir del començament del curs acadèmic 2024-25.

Disposició derogatòria

Queda derogada a partir del començament del curs acadèmic 2024-25 la normativa de la Universitat d'Alacant per la qual es regula en l'actualitat la dedicació docent del personal docent i investigador o amb contracte laboral indefinit.





[Carretera Sant Vicent del Raspeig s/n  
03029 Sant Vicent del Raspeig - Alacant  
 Tel. 11 872 6288 - Fax 33 443 8240](https://www.google.es/maps/@02.000840,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12341&trk=tyah&trkInfo=tarId%8S1876803590170%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)